Da Nestroy håt in Hausknecht Muffl, da Alois Grois in Herrn Scheitermann, de Anna Grobecker (1829–1908) de Josephine, de Therese Braunecker-Schäfer (1825–1888) de Peppi g'spüit. Nåch an no vuahaundanan Theatazedl san nua'r aun an anzich'n Åbend (aum 4. Februar 1862) sowoi Frühere Verhältnisse ois aa Häuptling Abendwind z'saumman im Treumann-Theater aufg'füaht wua'n. Des Stückl dazwisch'n woa des Singg'spüi Hochzeit bei Laternenschein vom Karl Treumann, mit Melodien vom Jacques Offenbach.